- जिंदगी पिता के नाम कर गया बहादुर कैफ, Fatehpur News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Fatehpur जिंदगी पिता के नाम कर गया बहादुर कैफ
{"_id":"36-102960","slug":"Fatehpur-102960-36","type":"story","status":"publish","title_hn":"\u091c\u093f\u0902\u0926\u0917\u0940 \u092a\u093f\u0924\u093e \u0915\u0947 \u0928\u093e\u092e \u0915\u0930 \u0917\u092f\u093e \u092c\u0939\u093e\u0926\u0941\u0930 \u0915\u0948\u092b","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
फतेहपुर। चांदपुर थाना क्षेत्र के बेहटा गांव का किशोर कैफ अपनी मौत को भी सार्थक कर गया। उसकी करनी आज हर जुबान पर है। बस में आग देख वह सकुशल बाहर निकल आया था, पर पिता को फंसा देख वह फिर जलती बस में जा घुसा। पिता को बाहर निकाला, पर खुद को विकराल लपटों से न बचा सका। अपना जीवन पिता को देकर बहादुर कैफ इस दुनिया को अलविदा कह गया। आज सुबह उसका शव गांव पहुंचा तो हर कोई बिलख पड़ा। हर नम आंख कैफ के जज्बे को भी सलाम कर रही थी। चांदपुर थाना क्षेत्र के बेहटा गांव निवासी अब्दुल सलाम (55) बकरों का व्यवसाय करते हैं। वह मंगलवार को 16 बकरे बेचने के लिए बडे़ पुत्र अब्दुल कलाम, मंझले पुत्र मो. जैद और छोटे पुत्र कैफ (15) के साथ कानपुर गए थे। बकरे बेचकर गांव लौटने के लिए इसी बस में बैठे थे। कैफ, जैद और पिता अब्दुल सलाम तो बस में सवार हो गए, लेकिन बड़ा पुत्र अब्दुल कलाम बस की डिग्गी में सामान रखने लगा, तभी बस के ऊपर तार टूटकर गिरा, जिससे करंट उतर आया। अब्दुल कलाम को करंट का झटका लगा, तो उसने शोर मचाया। शोर सुनकर उसके दोनों भाई बस से सकुशल नीचे उतर आए, लेकिन बस से उतरने में अफरातफरी मच गई। पिता को बस के अंदर फंसा देखकर कैफ पिता को बचाने के लिए फिर बस में चढ़ गया। किशोर ने पिता को तो किसी तरह से बाहर निकाल दिया, लेकिन स्वयं लपटों में फंस गया, जिससे उसकी जलकर मौत हो गई।पोस्टमार्टम के बाद बुधवार को भोर पहर किशोर का शव गांव बेहटा लाया गया, तो हर किसी की आंख नम थी। सबकी जुबान पर यही था कि बेटा हो तो कैफ जैसा। अपराह्न दो बजे नमाज अदा की गई। इसके बाद तीन बजे गांव के समीप बने कब्रिस्तान में उसका शव दफना दिया गया। गांव में किशोर मौत को लेकर जहां मातम छाया हुआ है, वहीं पर किशोर की शहादत चर्चाओं में है।